Diari Oficial de la Generalitat Valenciana


Sumari del DOGV 3616, del 02-11-1999 (1999/8617)

Informació pública de l'estudi i aprovació definitiva del programa d'actuació urbanística El Batán junt amb el projecte d'urbanització i ratificació de l'acord d'aprovació del projecte de reparcel·lació.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3616

Data del DOGV
:   02-11-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/8617


Organisme emissor
:   Ajuntament d'Alpuente

Tipus de document
:   Anunci

Informació pública de l'estudi i aprovació definitiva del programa d'actuació urbanística El Batán junt amb el projecte d'urbanització i ratificació de l'acord d'aprovació del projecte de reparcel·lació. [1999/M8617]
  
El ple de la corporació va aprovar, en sessió de data 28 de juliol de 1999, el següent acord:
  
Estudi i aprovació definitiva del programa d'actuació urbanística El Batán junt amb el projecte d'urbanització i ratificació de l'acord d'aprovació del projecte de reparcel·lació.
  
S'informa de l'expedient que es tramita a aquest efecte, relatiu a l'aprovació del programa per al desenvolupament de l'actuació integrada de la unitat d'execució El Batán que inclou el projecte d'urbanització, i s'indica que l'expedient va ser sotmés a exposició al públic mitjançant la inserció d'edictes al tauler d'edictes de la corporació, en el diari Levante de data 15 de maig de 1999 i en Diari Oficial de la Generalitat Valenciana número 3.526 de data 28 de juny de 1999, així com la notificació individualitzada als propietaris de terrenys, de data 9 de juny de 1999, inclosos dins de l'àmbit de la unitat d'execució.
  
Durant el període d'exposició al públic (del 28 de juny de 1999 al 17 de juliol de 1999) no s'hi van presentar al·legacions.
  
Així mateix, s'informa de la tramitació i l'aprovació del consegüent projecte de reparcel·lació la tramitació del qual ha sigut paral·lela al programa d'actuació urbanística fins a la seua aprovació per acord del ple de 28 d'abril de 1999 i que requereix ser ratificada una vegada aprovat el programa d'actuació integrada objecte d'aquest acord.
  
Primer
  
Aprovar definitivament el programa per al desenvolupament de l'actuació integrada de la unitat d'execució El Batán, que inclou projecte d'urbanització en los termes en què apareix recollit en la documentació elaborada per l'equip redactor dirigit per l'arquitecte Angel Abad Melis.
  
Segon
  
En no haver-se presentat alternatives tècniques a l'exposada al públic ni proposicions juridicoeconòmiques per a ser seleccionats com a adjudicataris del programa, es determina com a forma de gestió l'establida en el mateix programa de gestió directa per la pròpia administració, d'acord amb el que disposa l'article 29.6 de la Llei Reguladora de l'Activitat Urbanística de la Generalitat Valenciana.
  
Tercer
  
Simultàniament es ratifica l'acord de data 28 d'abril de 1999 d'aprovació definitiva de la proposta de reparcel·lació inclosa dins del programa, que recull el resultat de la informació pública.
  
Quart
  
Notificar individualment aquest acord als propietaris inclosos dins de l'àmbit del programa per al desenvolupament de l'actuació integrada de la unitat d'execució El Batán.
  
Cinqué
  
Remetre el programa a la Conselleria d'Obres Públiques, Urbanisme i Transports als efectes de procedir a la seua inscripció en el Registre de Programes.
  
Sisé
  
Procedir a la publicació de l'aprovació definitiva del programa mitjançant la inserció d'un anunci en el Diari Oficial de la Generalitat Valenciana.
  
Seté
  
Facultar a l'alcaldessa perquè amb la seua firma formalitze tots aquells documents que siguen necessaris per a dur a efecte aquest acord, i especialment subscriure l'escriptura pública de reparcel·lació davant notari.
  
Sotmés a votació va ser aprovat per unanimitat dels membres corporatius presents (7 de 7 número legal 7).